CELEX: 32007R0225
Language: lt
Date: 2007-03-01 00:00:00
Title: 2007 m. kovo 1 d. Komisijos reglamentas (EB) Nr. 225/2007 dėl Tarybos reglamente (EB) Nr. 1493/1999 numatytos paramos perplanavimui ir konversijai 2006–2007 vyno metais

2.3.2007   
            
            
               LT
            
            
               Europos Sąjungos oficialusis leidinys
            
            
               L 64/25
            
         
      KOMISIJOS REGLAMENTAS (EB) Nr. 225/2007
   2007 m. kovo 1 d.
   dėl Tarybos reglamente (EB) Nr. 1493/1999 numatytos paramos perplanavimui ir konversijai 2006–2007 vyno metais
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 80 straipsnio b punktą,
   kadangi:
   
               (1)
            
            
               Reglamento (EB) Nr. 1493/1999 13 straipsnio 3 dalyje numatyta, kad regionuose, kurie pagal 1999 m. birželio 21 d. Tarybos reglamentą (EB) Nr. 1260/1999, nustatantį bendrąsias nuostatas dėl struktūrinių fondų (2), priskiriami 1 tikslui, Bendrijos indėlis į perplanavimo ir konversijos išlaidas neturi viršyti 75 % šių išlaidų.
            
         
               (2)
            
            
               Reglamentas (EB) Nr. 1260/1999 panaikintas 2006 m. liepos 11 d. Tarybos reglamentu (EB) Nr. 1083/2006, nustatančiu bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinantis Reglamentą (EB) Nr. 1260/1999 (3). Pagal Reglamento (EB) Nr. 1260/1999 3 straipsnio 1 dalį 1 tikslo regionai buvo regionai, atitinkantys Teritorinių statistinių vienetų nomenklatūros (NUTS II) II lygį, kurių BVP vienam gyventojui, apskaičiuotas pagal perkamąją galią, yra mažesnis nei 75 % Bendrijos vidurkio. Pagal Reglamento (EB) Nr. 1083/2006 5 straipsnio 1 dalį tokie regionai atitinka finansavimo pagal konvergencijos tikslą reikalavimus. Kai kuriems 1 tikslo regionams konvergencijos tikslas netaikomas.
            
         
               (3)
            
            
               Dėl to kyla konkrečių praktinių problemų taikant 2006–2007 vyno metų perplanavimo ir konversijos planus, parengtus ir patvirtintus regionams, kurie pagal Reglamentą (EB) Nr. 1260/1999 yra priskirti 1 tikslo regionams ir kurie nebeatitinka finansavimo iš struktūrinių fondų pagal konvergencijos tikslą reikalavimų, kaip numatyta Reglamente (EB) Nr. 1083/2006. Per vienerius finansinius metus sudėtinga atskirti mokėjimus, kuriems gali būti taikomos skirtingos Bendrijos indėlio normos. Todėl 2006–2007 vyno metais tikslinga pratęsti Reglamento (EB) Nr. 1493/1999 13 straipsnio 3 dalies taikymą 1 tikslo regionams.
            
         
               (4)
            
            
               Šiame reglamente numatytos priemonės atitinka Vyno vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1493/1999 13 straipsnio 3 dalis 2006–2007 vyno metais taikoma regionams, kurie pagal Reglamentą (EB) Nr. 1260/1999 priskiriami 1 tikslo regionams.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2007 m. kovo 1 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 179, 1999 7 14, p. 1. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      (2)  OL L 161, 1999 6 26, p. 1. Reglamentas su paskutiniais pakeitimais, padarytais Reglamentu (EB) Nr. 173/2005 (OL L 29, 2005 2 2, p. 3).
   
      (3)  OL L 210, 2006 7 31, p. 25. Reglamentas su pakeitimais, padarytais Reglamentu (EB) Nr. 1989/2006 (OL L 411, 2006 12 30, p. 6).